A **costa occidental de Cantabria** é unha comarca de Cantabria de carácter urbano e de tendencia turística.

Características
---------------

Como o seu propio nome indica, esta comarca esténdese polo litoral do oeste da comunidade autónoma, desde o límite con Asturias, na desembocadura do río Deva, ata o municipio de Santillana del Mar; aínda que estes límites poden variar segundo a fonte, xa que esta comarca, como o resto das de Cantabria, non está regulada pero posúe uns elementos característicos comúns a todos os municipios que a forman.

Esta zona conta con grandes activos turísticos como son as praias, natureza, gastronomía e cultura. Dos municipios que a forman, son Santillana del Mar, Comillas e San Vicente de la Barquera os que máis renome teñen e polo tanto principais destinos, tanto na comarca como en Cantabria.

Na comarca occidental desembocan dúas dos ríos máis longos de Cantabria: o Deva e o Nansa ademais do río Escudo. Ademais das numerosas praias, podemos atopar o Parque natural de Oyambre e o Monte Coroa.

Destaca a cultura na zona, xa que nuns poucos quilómetros concéntranse a Cova e Museo de Altamira, o Zoólogico e Xardín Botánico, a Colexiata en Santillana del Mar. E en Comillas áchase o Palacio de Sobrellano, a Universidade Pontificia Comillas (actualmente recuperándose para o Campus Comillas) e o Capricho de Gaudí.

O occidente cántabro é unha comarca principalmente turística que, ao contrario que o oriente, permanecera a salvo da construción masiva debido á tardanza en construción da Autovía do Cantábrico, completada a do século XXI.

A poboación total da comarca alcanza a cifra de 20.192 habitantes, segundo datos do INE do ano 2006. Segundo os datos do mesmo ano, os seus tres núcleos máis poboados, de maio a menor, son: San Vicente de la Barquera (4.491), Santillana del Mar (3.983) e Val de San Vicente (2.670). E os seus tres núcleos menos poboados, de menor a maior, son: Ruiloba (762), Udías (843) e Valdáliga (2.414).

A pesar de que xa existe unha lei de comarcalización de Cantabria, esta aínda non foi desenvolvida polo tanto a comarca non ten entidade real..

Panorámica de San Vicente de la Barquera, ao fondo os Picos de Europa.

Concellos
---------

| Concellos máis poboados da comarca |
| --- |
| Posición | Concello | Poboación |
| 1º | **San Vicente de la Barquera** | 4.491 |
| 2º | **Santillana del Mar** | 3.983 |
| 3º | **Val de San Vicente** | 2.670 |
|

* Alfoz de Lloredo
* Comillas
* Ruiloba
* San Vicente de la Barquera
* Santillana del Mar
* Udías
* Val de San Vicente
* Valdáliga

Galería
-------

* Castelo do Duque de Estrada en San Vicente de la Barquera.Castelo do Duque de Estrada en San Vicente de la Barquera.
* Ponte da Maza sobre a ría de San Vicente de la Barquera.Ponte da Maza sobre a ría de San Vicente de la Barquera.
* Accesos á cova de El Soplao na serra de Arnero, a 540 metros de altitude.Accesos á cova de El Soplao na serra de Arnero, a 540 metros de altitude.
* Edificio da Universidade Pontificia de Comillas, futura sede do Campus Comillas.Edificio da Universidade Pontificia de Comillas, futura sede do Campus Comillas.
* Palacio de Sobrellano, sede provisional do Campus Comillas.Palacio de Sobrellano, sede provisional do Campus Comillas.
* Praia de Comillas.Praia de Comillas.
* Arquitectura típica de Santillana del Mar.Arquitectura típica de Santillana del Mar.
* Vista xeral da Colexiata de Santillana del Mar.Vista xeral da Colexiata de Santillana del Mar.
* Claustro da Colexiata de Santillana del Mar.Claustro da Colexiata de Santillana del Mar.

Notas
-----

1. ↑  Ley 8/1999, de 28 de abril, de comarcas de la Comunidad Autónoma de Cantabria.  Arquivado 12 de decembro de 2009 en Wayback Machine.

Véxase tamén
------------

### Ligazóns externas

* Cova de El Soplao *(en castelán)*

| * v
* c
* e
Comarcas de Cantabria |
| --- |
| 
Asón-Agüera · 
Besaya · 
Campoo-Los Valles · 
Costa Occidental · 
Costa Oriental · 
Liébana · 
Saja-Nansa · 
Santander · 
Trasmiera · 
Valles Pasiegos
 | Bandeira de Cantabria |

|  |  |
| --- | --- |
| Control de autoridades | 
* Wd: Q2602905
* OSM: 2910402

 |